b'\n_START_ARTICLE_\nFIDE prezidento taryba\n_START_PARAGRAPH_\nFIDE prezidento taryba\xc2\xa0\xe2\x80\x93 tai tarptautin\xc4\x97s \xc5\xa1achmat\xc5\xb3 federacijos (FIDE) valdymo organas. Tarp Generalin\xc4\x97s asambl\xc4\x97jos ir Vykdomojo komiteto sesij\xc5\xb3, Prezidento taryba, i\xc5\xa1skyrus kai kuriuos apribojimus, sprend\xc5\xbeia organizacijai i\xc5\xa1kilusius u\xc5\xbedavinius.\n_START_SECTION_\nPasi\xc5\xablym\xc5\xb3 komitetas\n_START_PARAGRAPH_\nPasi\xc5\xablym\xc5\xb3 komitetas susideda i\xc5\xa1: FIDE prezidento, prezidento pavaduotojo, Generalinio sekretoriaus, I\xc5\xbedininko ir dviej\xc5\xb3 viceprezident\xc5\xb3, i\xc5\xa1rinkt\xc5\xb3 prezidento rinkimuose. Jis gali b\xc5\xabti su\xc5\xa1auktas neatid\xc4\x97liotin\xc5\xb3 ir vystymosi klausim\xc5\xb3 nagin\xc4\x97jimui. Visi Pasi\xc5\xablymo komiteto priimti sprendimai dar turi b\xc5\xabti patvirtinti Prezidento taryboje.\n_START_SECTION_\nPos\xc4\x97d\xc5\xbeiai\n_START_PARAGRAPH_\nPrezidento taryba pos\xc4\x97d\xc5\xbeius rengia kas tris m\xc4\x97nesius. FIDE prezidentas gali bet kada su\xc5\xa1aukti pos\xc4\x97d\xc4\xaf, ar telekonferencij\xc4\x85. Juose turi dalyvauti 50\xc2\xa0% balso teis\xc4\x99 turin\xc4\x8di\xc5\xb3 Prezidento tarybos nari\xc5\xb3. Svarstomus klausimus Tarybos nariai turi gauti ma\xc5\xbeiausiai prie\xc5\xa1 savait\xc4\x99. Komisij\xc5\xb3 ataskaitos pateikiamos prie\xc5\xa1 dvi savaites. Darbotvark\xc4\x97 ir priimti sprendimai spausdinami FIDE tinklapyje.\n_START_SECTION_\nSprendim\xc5\xb3 pri\xc4\x97mimas\n_START_PARAGRAPH_\nSprendimai priimami balsavimo keliu. Balsuoja Prezidento tarybos nariai._NEWLINE_FIDE Prezidento taryba negali priimti sprendim\xc5\xb3 d\xc4\x97l:_NEWLINE_pareig\xc5\xabn\xc5\xb3 rinkim\xc5\xb3,_NEWLINE_statuto keitimo,_NEWLINE_taisykli\xc5\xb3 ir turnyr\xc5\xb3 komisijos nuostat\xc5\xb3 keitimo,_NEWLINE_kvalifikacin\xc4\x97s komisijos nuostat\xc5\xb3 keitimo,_NEWLINE_rinkim\xc5\xb3 nuostat\xc5\xb3 keitimo.'